Naslov:”Daj petko”, skupinska igra/aktivnost (“High Five”, Group Activity)

Koda Vaje: SLINTEGRA029

|  |  |  |
| --- | --- | --- |
| Moduli: | Velikost skupine: | Trajanje: |
| 1. Socialno učenje5. Strategije reševanja konfliktov  | Majhna skupinaVelika skupina | 30 min |

**Namen:**

* Naučiti se delovati znotraj skupinske dinamike
* Izboljšati lastno izražanje in dajanje pohval ter videnja ljudi na pozitiven način
* Znati podpreti druge ljudi v izražanju njihovih misli, čustev in prepričanj in misli

**Opis:**

Kadar prejemamo in dajemo komplimente, se naša samozavest in samozavest ostalih ljudi, ki nas obdajajo, lahko kvalitetno razvija in gradi. Na hrbet vsake osebe (vseh udeležencev vaje) nalepite velik list barvnega krep papirja. Vsi udeleženci naj se premikajo po prostoru in naj obenem na list papirja napišejo vsakemu udeležencu en kompliment. Kompliment naj se nanaša na krepost ali vrlino, ki jo tista določena oseba ima. Ko vsi udeleženci napišejo vsakemu en kompliment, naj vsak udeleženec odlepi papir iz svojega hrbta in seznam komplimentov prebere pred skupino. Sledi naj diskusija o vsebini komplimentov.

**Pripomočki/material:**

Papir, barvni svinčnik, večji kos barvnega krep papirja.

**Metode:**

Vaja za ogrevanje, izkustveno učenje.

Vaja je primerna tako za večje ali manjše skupine udeležencev, vendar ob pogoju, da se udeleženci med seboj osebno poznajo.

**Nasveti za trenerje:**

Trenerji naj spodbudijo udeležence naj spregovorijo o konkretnih primerih (vezanih na delovno okolje, med relacijami sodelavcev), kadar so ali prejeli ali podali kompliment.

**Vir/Literatura:**

Spremenjeno in prilagojeno iz Teaching Center, Washington University, St. Louis